Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 14810

c) felelősséggel tartozik a rádióhiba esetére előírt eljárások végrehajtásáért (lásd az 5.2.2.7.2 pontot). 5.2.2.2.5 PANS. - Az elsődleges figyelő-szolgálat átadása egyik állomástól a másiknak általában akkor történik meg, amikor a légijármű átlépi a repülés-tájékoztató körzet vagy a légiforgalmi irányító körzet határát; ezt a figyelő-szolgálatot - amennyire csak lehetséges - bármely időben annak az állomásnak kell nyújtania, amely azt a repülés-tájékoztató központot vagy körzeti irányító központot szolgálja ki, amelynek területén belül a légijármű tartózkodik. Azonban, ha az összeköttetés körülményei ezt szükségessé teszik, egy állomástól megkövetelhetik, hogy az ilyen földrajzi határokon túl is fenntartsa a figyelő-szolgálatot, vagy hogy a figyelő-szolgálatot azelőtt átadja a következő állomásnak, mint ahogy a légijármű elérné a határt, ha ezzel a levegő-föld összeköttetésben észrevehető javulás érhető el. 2007/70/II. szám 5.2.2.3 A használatos frekvenciák 5.2.2.3.1 A légijármű-állomások a megfelelő rádiófrekvenciákon kötelesek üzemelni. 5.2.2.3.1.1 A levegő-föld irányító rádióállomás köteles kijelölni az(oka)t a frekvenciá(ka)t, amelye(ke)t, az irányítása alatt álló légijármű-állomásoknak szokványos körülmények között használniuk kell. 5.2.2.3.1.2 PANS. - Hálózatban történő üzemelés esetén az elsődleges és másodlagos frekvenciák első kijelölését a hálózat azon állomásának kell megtennie, amellyel a légijármű a repülés előtti ellenőrzést elvégzi, vagy felszállása után az első összeköttetés felvételét végrehajtja. Ennek az állomásnak kell gondoskodnia arról is, hogy a hálózat többi állomása szükség szerint értesüljön a kijelölt frekvenciá(k)ról. 5.2.2.3.2 Ajánlás. - Egy légiforgalmi állomás, amikor az 5.2.2.3.1.1 vagy az 5.2.2.3.1.2 pontoknak megfelelő módon kijelöli a frekvenciákat, lehetőleg vegye figyelembe az alkalmazható hullám-terjedési adatokat és azt a távolságot, amelyen keresztül szükség van az összeköttetés fenntartására. 5.2.2.3.3 Ajánlás. - Ha egy légiforgalmi állomás által kijelölt valamely frekvencia alkalmatlannak bizonyul, a légijármű-állomás lehetőség szerint javasoljon egy másik frekvenciát. 5.2.2.3.4 PANS.- Amikor a hálózat állomásai az 5.1.1 pont előírásai ellenére a levegő-föld frekvenciákat az állomások közötti koordináció és együttműködés szempontjából szükséges közlemények továbbítására használják, akkor az ilyen közlemény-váltásokat olyan hálózati frekvenciák felhasználásával kell lebonyolítani, amelyeket az adott pillanatban nem használnak fokozott levegő-föld forgalmazásra. A légijármű-állomásokkal folytatott közlemény-váltások minden esetben elsőbbséget kell élvezzenek a földi állomások közötti közlemény-váltásokkal szemben. 5.2.2.4 Az összeköttetés felvétele 5.2.2.4.1 A légijármű-állomások - amennyiben ez lehetséges - közvetlenül azzal a levegő-föld irányító rádióállomással legyenek összeköttetésben, amely megfelel annak az adott körzetnek, ahol a légijárművek éppen repülnek. Ha erre nem képesek, akkor a légijármű-állomásoknak fel kell használniuk bármely rendelkezésére álló, és alkalmas közvetítő eszközt ahhoz, hogy a közleményeiket a levegő-föld irányító rádióállomásnak eljuttassák. 5.2.2.4.2 Ha egy légiforgalmi állomásról egy légijármű-állomással nem lehet rendes összeköttetést létesíteni, akkor a légiforgalmi állomásnak fel kell használnia bármely rendelkezésére álló, alkalmas közvetítő eszközt arra, hogy a légijármű-állomás számára a közleményeit továbbítsa. Ha mindezek a próbálkozások eredménytelenek maradnak, akkor az illetékes Hatóság által előírt eljárások szerint értesíteni kell a közlemény feladóját. 5.2.2.4.3 PANS. - Hálózati üzemelés esetén, ha a légijármű-állomás és egy illetékes állomás között az elsődleges és a másodlagos frekvencián történt hívással nem sikerült összeköttetést teremteni, akkor valamelyik másik, az adott repülés tekintetében illetékes állomásnak kell lehetőség szerint segítséget nyújtania, akár úgy, hogy felhívja az elsőként hívott állomás figyelmét, vagy ha egy hívás egy légijármű- állomástól származik, akkor válaszol a hívásra, és magára vállalja a forgalmazást. 5.2.2.4.3.1 PANS. - A hálózat többi állomásának hasonló intézkedésekkel lehetőleg csak akkor kell segítséget nyújtaniuk, ha az illetékes állomásokkal az összeköttetés felvételére irányuló kísérletek sikertelenek maradtak. 2007/70/II. szám 5.2.2.4.4 PANS. - Az 5.2.2.4.3 és az 5.2.2.4.3.1 pont előírásait ezenkívül még az alábbi esetekben kell alkalmazni:

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes